hotchpotch/miracl-hf-unified huggingface dataset:
বগুড়া-৬
বগুড়া-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৪১নং আসন।
বগুড়া-৬ আসনটি বগুড়া জেলার বগুড়া সদর উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে নূরুল ইসলাম ওমর বিনা প্রতিদ্বন্দ্বিতায় নির্বাচিত হন।
২০০৮ সালের সাধারণ নির্বাচনে খালেদা জিয়া তিনটি আসনে দাড়ান: বগুড়া-৬, বগুড়া-৭ ও ফেনী-১। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এরফলে বাকী দুই আসনে উপনির্বাচন অনুষ্ঠিত হয়। এপ্রিল ২০০৯ সালের উপ-নির্বাচনে বিএনপির জমির উদ্দিন সরকার নির্বাচিত হন।
১৯৯৬ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৬, বগুড়া-৭, ফেনী-১, লক্ষ্মীপুর-২ ও চট্টগ্রাম-১। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এরফলে চার দুই আসনে উপনির্বাচন অনুষ্ঠিত হয়। ১৯৯৬ সালের সেপ্টেম্বরে উপ-নির্বাচনে বিএনপির মো. জহুরুল ইসলাম নির্বাচিত হন।
বগুড়া-৭
বগুড়া-৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৪২নং আসন।
বগুড়া-৭ আসনটি বগুড়া জেলার গাবতলী উপজেলা ও শাজাহানপুর উপজেলা নিয়ে গঠিত।
২০০৮ সালের সাধারণ নির্বাচনে খালেদা জিয়া তিনটি আসনে দাড়ান: বগুড়া-৬, বগুড়া-৭ ও ফেনী-১। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এরফলে বাকী দুই আসনে উপনির্বাচন অনুষ্ঠিত হয়। এপ্রিল ২০০৯ সালের উপ-নির্বাচনে বিএনপির মওদুদ আহমেদ নির্বাচিত হন।
২০০১ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৬, বগুড়া-৭, খুলনা-২, ফেনী-১ ও লক্ষ্মীপুর-২। সবগুলি আসনে জয়ী হবার পর, তিনি বগুড়া-৬ আসনকে প্রতিনিধিত্ব করার জন্য বেচে নেন ও এরফলে বাকী চার আসনে উপনির্বাচন অনুষ্ঠিত হয়। ২০০১ সালের নভেম্বরে উপ-নির্বাচনে বিএনপির হেলালুজ্জামান তালুকদার লালু নির্বাচিত হন।
১৯৯৬ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৬, বগুড়া-৭, ফেনী-১, লক্ষ্মীপুর-২ ও চট্টগ্রাম-১। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এরফলে চার দুই আসনে উপনির্বাচন অনুষ্ঠিত হয়। ১৯৯৬ সালের সেপ্টেম্বরে উপ-নির্বাচনে বিএনপির হেলালুজ্জামান তালুকদার লালু নির্বাচিত হন।
১৯৯১ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৭, ঢাকা-৫, ঢাকা-৯, ফেনী-১ ও চট্টগ্রাম-৮।। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এরফলে বাকী চার আসনে উপনির্বাচন অনুষ্ঠিত হয়। ১৯৯১ সালের সেপ্টেম্বরের উপ-নির্বাচনে বিএনপির হেলালুজ্জামান তালুকদার লালু নির্বাচিত হন।
যশোর-১
যশোর-১ হল বাংলাদেশের জাতীয় সংসদের ৩০০টি নির্বাচনী এলাকার একটি।
যশোর-১ আসনটি যশোর জেলার শার্শা উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শেখ আফিল উদ্দিন বিনা প্রতিদ্বন্দ্বিতায় নির্বাচিত হন।
যশোর-২
যশোর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি যশোর জেলায় অবস্থিত জাতীয় সংসদের ৮৬নং আসন।
যশোর-২ আসনটি যশোর জেলার চৌগাছা উপজেলা ও ঝিকরগাছা উপজেলা নিয়ে গঠিত।
যশোর-৩
যশোর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি যশোর জেলায় অবস্থিত জাতীয় সংসদের ৮৭নং আসন।
যশোর-৩ আসনটি যশোর জেলার বসুন্দিয়া ইউনিয়ন ব্যতীত যশোর সদর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে কাজী নাবিল আহমেদ বিনা প্রতিদ্বন্দ্বিতায় নির্বাচিত হন।
যশোর-৪
যশোর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি যশোর জেলায় অবস্থিত জাতীয় সংসদের ৮৮নং আসন।
যশোর-৪ আসনটি যশোর জেলার বসুন্দিয়া ইউনিয়নসহ বাঘারপাড়া উপজেলা ও অভয়নগর উপজেলা নিয়ে গঠিত।
যশোর-৫
যশোর-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি যশোর জেলায় অবস্থিত জাতীয় সংসদের ৮৯নং আসন।
যশোর-৫ আসনটি যশোর জেলার মনিরামপুর উপজেলা নিয়ে গঠিত।
যশোর-৬
যশোর-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি যশোর জেলায় অবস্থিত জাতীয় সংসদের ৯০নং আসন।
যশোর-৬ আসনটি যশোর জেলার কেশবপুর উপজেলা নিয়ে গঠিত।
নড়াইল-১
নড়াইল-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি যশোর জেলায় অবস্থিত জাতীয় সংসদের ৯৩নং আসন।
নড়াইল-১ আসনটি নড়াইল জেলার কালিয়া উপজেলা, কালোড়া ইউনিয়ন, বিচালি ইউনিয়ন, ভদ্রবিলা ইউনিয়ন, সিঙ্গাশোপুর ইউনিয়ন, শেখ হাটি ইউনিয়ন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে কবিরুল হক বিনা প্রতিদ্বন্দ্বিতায় নির্বাচিত হন।
২০০১ সালের সাধারণ নির্বাচনে শেখ হাসিনা পাঁচটি আসনে দাড়ান: রংপুর-৬, নড়াইল-১, নড়াইল-২, বরগুনা-৩, এবং গোপালগঞ্জ-৩। সবগুলি আসনে জয়ী হবার পর, তিনি গোপালগঞ্জ-৩ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপনির্বাচন অনুষ্ঠিত হয়। জানুয়ারি ২০০২ সালের উপ-নির্বাচনে বিএনপির ধীরেন্দ্র নাথ সাহা নির্বাচিত হন।
নড়াইল-২
নড়াইল-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নড়াইল জেলায় অবস্থিত জাতীয় সংসদের ৯৪নং আসন।
নড়াইল-২ আসনটি নড়াইল জেলার লোহাগড়া উপজেলা, আর কালোড়া ইউনিয়ন, বিচালি ইউনিয়ন, ভদ্রবিলা ইউনিয়ন, সিঙ্গাশোপুর ইউনিয়ন, শেখ হাটি ইউনিয়ন ব্যতীত নড়াইল সদর উপজেলা নিয়ে গঠিত।
২০০১ সালের সাধারণ নির্বাচনে শেখ হাসিনা পাঁচটি আসনে দাড়ান: রংপুর-৬, নড়াইল-১, নড়াইল-২, বরগুনা-৩, এবং গোপালগঞ্জ-৩। সবগুলি আসনে জয়ী হবার পর, তিনি গোপালগঞ্জ-৩ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপনির্বাচন অনুষ্ঠিত হয়। জানুয়ারি ২০০২ সালের উপ-নির্বাচনে বিএনপির শহীদুল ইসলাম নির্বাচিত হন।
বাগেরহাট-১
বাগেরহাট-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বাগেরহাট জেলায় অবস্থিত জাতীয় সংসদের ৯৫নং আসন।
বাগেরহাট-১ আসনটি বাগেরহাট জেলার চিতলমারী উপজেলা, ফকিরহাট উপজেলা ও মোল্লাহাট উপজেলা নিয়ে গঠিত।
বাগেরহাট-১ সংসদীয় আসনটি ১৯৮৪ সালে গঠিত হয়, যখন পুরাতন খুলনা জেলাকে ভেঙ্গে তিনটি জেলা (খুলনা, বাগেরহাট ও সাতক্ষীরা) করা হয়েছিল। এটি পূর্ববর্তী খুলনা-১ আসন ছিল।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে শেখ হেলাল উদ্দীন বিনা প্রতিদ্বন্দ্বিতায় নির্বাচিত হন।
২০০৮ সালের সাধারণ নির্বাচনে শেখ হাসিনা তিনটি আসনের জন্য দাঁড়িয়েছিলেন: বাগেরহাট-১, রংপুর-৬, এবং গোপালগঞ্জ-৩। নির্বাচনে তিনি সব আসনে জয়ী হন তবে তিনি গোপালগঞ্জ-৩ আসনকে প্রতিনিধিত্ব করার সিদ্ধান্ত নেন ও বাকীগুলি ছেড়ে দেন। ফলে বাকীগুলিতে উপ-নির্বাচন অনুষ্ঠিত হয়। বাংলাদেশ নির্বাচন কমিশন অন্য দুই প্রার্থীকে অযোগ্য ঘোষণা করলে শেখ হেলাল উদ্দীন বিনা প্রতিদ্বন্দ্বিতায় নির্বাচিত হন।
১৯৯৬ সালের সাধারণ নির্বাচনে শেখ হাসিনা তিনটি আসনের জন্য দাঁড়িয়েছিলেন: বাগেরহাট-১, খুলনা-১, এবং গোপালগঞ্জ-৩। নির্বাচনে তিনি সব আসনে জয়ী হন তবে তিনি গোপালগঞ্জ-৩ আসনকে প্রতিনিধিত্ব করার সিদ্ধান্ত নেন ও বাকীগুলি ছেড়ে দেন। ফলে বাকীগুলি উপ-নির্বাচন অনুষ্ঠিত হয়। শেখ হেলাল উদ্দীন উপ-নির্বাচনে নির্বাচিত হন।
বাগেরহাট-২
বাগেরহাট-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বাগেরহাট জেলায় অবস্থিত জাতীয় সংসদের ৯৬নং আসন।
বাগেরহাট-২ আসনটি বাগেরহাট জেলার কচুয়া উপজেলা ও বাগেরহাট সদর উপজেলা নিয়ে গঠিত।
বাগেরহাট-২ সংসদীয় আসনটি ১৯৮৪ সালে গঠিত হয়, যখন পুরাতন খুলনা জেলাকে ভেঙ্গে তিনটি জেলা (খুলনা, বাগেরহাট ও সাতক্ষীরা) করা হয়েছিল।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে মীর শওকাত আলী বাদশা বিনা প্রতিদ্বন্দ্বিতায় নির্বাচিত হন।
বাগেরহাট-৩
বাগেরহাট-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বাগেরহাট জেলায় অবস্থিত জাতীয় সংসদের ৯৭নং আসন।
বাগেরহাট-৩ আসনটি বাগেরহাট জেলার মোংলা উপজেলা ও রামপাল উপজেলা নিয়ে গঠিত।
বাগেরহাট-৩ সংসদীয় আসনটি ১৯৮৪ সালে গঠিত হয়, যখন পুরাতন খুলনা জেলাকে ভেঙ্গে তিনটি জেলা (খুলনা, বাগেরহাট ও সাতক্ষীরা) করা হয়েছিল।
খুলনা সিটি কর্পোশেনের মেয়র পদে দাড়াতে, তালুকদার আব্দুল খালেক ১০ এপ্রিল ২০১৮ সালে জাতীয় সংসদ থেকে পদত্যাগ করেন। একমাত্র পার্থী হিসেবে তার স্ত্রী হাবিবুন নাহার ৪ জুন বিনা প্রতিদ্বন্দ্বিতায় সংসদ সদস্য নির্বাচিত হন।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে তালুকদার আব্দুল খালেক বিনা প্রতিদ্বন্দ্বিতায় নির্বাচিত হন।
বাগেরহাট-৪
বাগেরহাট-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বাগেরহাট জেলায় অবস্থিত জাতীয় সংসদের ৯৮নং আসন।
বাগেরহাট-৪ আসনটি বাগেরহাট জেলার মোড়লগঞ্জ উপজেলা, শরণখোলা উপজেলা, নিয়ে গঠিত।
খুলনা-১
খুলনা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি খুলনা জেলায় অবস্থিত জাতীয় সংসদের ৯৯নং আসন।
খুলনা-১ আসনটি খুলনা জেলার বটিয়াঘাটা উপজেলা, দাকোপ উপজেলা, নিয়ে গঠিত।
১৯৯৬ সালের সাধারণ নির্বাচনে শেখ হাসিনা তিনটি আসনে দাড়ান: বাগেরহাট-১, খুলনা-৭ ও গোপালগঞ্জ-৩। সবগুলি আসনে জয়ী হবার পর, তিনি গোপালগঞ্জ-৩ আসনকে প্রতিনিধিত্ব করার জন্য বেছে নেন; এর ফলে বাকী দুই আসনে উপনির্বাচন অনুষ্ঠিত হয়। পঞ্চানন বিশ্বাস ১ সেপ্টেম্বর ১৯৯৬ সালের উপ-নির্বাচনে নির্বাচিত হন।
খুলনা-২
খুলনা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি খুলনা জেলায় অবস্থিত জাতীয় সংসদের ১০০নং আসন।
খুলনা-২ আসনটি খুলনা জেলার খুলনা সদর মেট্রোপলিটন থানা, সোনাডাঙ্গা মেট্রোপলিটন থানা, নিয়ে গঠিত।
২০০১ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৬, বগুড়া-৭, খুলনা-২, ফেনী-১, ও লক্ষ্মীপুর-২। সবগুলি আসনে জয়ী হবার পর, তিনি বগুড়া-৬ আসনকে প্রতিনিধিত্ব করার জন্য বেছে নেন; এর ফলে চার দুই আসনে উপনির্বাচন অনুষ্ঠিত হয়। পরে বাংলাদেশ আওয়ামী লীগ নভেম্বরে নির্ধারিত উপনির্বাচনে প্রতিদ্বন্দিতা না করার সিদ্ধান্ত নিলে বিএনপির আলী আসগর লবি বিনা প্রতিদ্বন্দ্বিতায় নির্বাচিত হন।
খুলনা-৩
খুলনা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি খুলনা জেলায় অবস্থিত জাতীয় সংসদের ১০১নং আসন।
খুলনা-৩ আসনটি খুলনা জেলার খুলনা সিটি কর্পোরেশনের ওয়ার্ড ১ থেকে ১৫ এবং দিঘলিয়া উপজেলার আঢ়ংঘাটা ও যোগীপোল ইউনিয়ন এলাকা নিয়ে গঠিত।
খুলনা-৪
খুলনা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি খুলনা জেলায় অবস্থিত জাতীয় সংসদের ১০২নং আসন।
খুলনা-৪ আসনটি খুলনা জেলার দিঘলিয়া উপজেলা, রূপসা উপজেলা, তেরখাদা উপজেলা নিয়ে গঠিত।
২৭ জুলাই ২০১৮ সালে মোস্তফা রশিদী সুজা মৃত্যুবরণ করেন। সেপ্টেম্বরে উপ-নির্বাচনে একাধিক প্রার্থী না থাকায় আওয়ামী লীগের প্রার্থী আব্দুস সালাম মুর্শেদীকে বিনা প্রতিদ্বন্দ্বিতায় নির্বাচিত ঘোষণা করা হয়।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোস্তফা রশিদী সুজা বিনা প্রতিদ্বন্দ্বিতায় নির্বাচিত হন।
খুলনা-৫
খুলনা-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি খুলনা জেলায় অবস্থিত জাতীয় সংসদের ১০৩নং আসন।
খুলনা-৫ আসনটি খুলনা জেলার ফুলতলা উপজেলা, ডুমুরিয়া উপজেলা, খান জাহান আলি মেট্রোপলিটন থানা ব্যতীত গিলাতলা ক্যান্টনমেন্ট এলাকা, আটিরাগিলাতলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নারায়ন চন্দ্র চন্দ বিনা প্রতিদ্বন্দ্বিতায় নির্বাচিত হন।
২০০০ সালে সালাহ উদ্দিন ইউসুফ মারা যান। নারায়ণ চন্দ্র চন্দ ২০০০ সালের ডিসেম্বরের উপ-নির্বাচনে নির্বাচিত হন।
খুলনা-৬
খুলনা-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি খুলনা জেলায় অবস্থিত জাতীয় সংসদের ১০৪নং আসন।
খুলনা-৫ আসনটি খুলনা জেলার কয়রা উপজেলা, পাইকগাছা উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শেখ মোঃ নূরুল হক বিনা প্রতিদ্বন্দ্বিতায় নির্বাচিত হন।
ঝিনাইদহ-১
ঝিনাইদহ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঝিনাইদহ জেলায় অবস্থিত জাতীয় সংসদের ৮১নং আসন।
ঝিনাইদহ-১ আসনটি ঝিনাইদহ জেলার শৈলকুপা উপজেলা নিয়ে গঠিত।
ঝিনাইদহ-২
ঝিনাইদহ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঝিনাইদহ জেলায় অবস্থিত জাতীয় সংসদের ৮২নং আসন।
এই আসনটি হরিণাকুন্ডু উপজেলা এবং ঝিনাইদহ সদর উপজেলার নলডাঙ্গা ইউনিয়ন, ঘোড়াশাল ইউনিয়ন, ফুরসুন্ধি ইউনিয়ন ও মহারাজপুর ইউনিয়ন ব্যতীত গঠিত।
ঝিনাইদহ-৪
ঝিনাইদহ-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঝিনাইদহ জেলায় অবস্থিত জাতীয় সংসদের ৮৪নং আসন।
ঝিনাইদহ-৪ আসনটি ঝিনাইদহ জেলার কালিগগঞ্জ উপজেলা, ঝিনাইদহ সদর জেলার নল ডাংগা ইউনিয়ন, ঘোড়াশাল ইউনিয়ন, ফুরসুন্ধি ইউনিয়ন, মহারাজপুর ইউনিয়ন নিয়ে গঠিত।
ঝিনাইদহ-৩
ঝিনাইদহ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঝিনাইদহ জেলায় অবস্থিত জাতীয় সংসদের ৮৩নং আসন।
ঝিনাইদহ-৩ আসনটি ঝিনাইদহ জেলার কেটচাঁদপুর উপজেলা, মহেশপুর উপজেলার নিয়ে গঠিত।
ইন্দুরকানী উপজেলা
ইন্দুরকানী উপজেলা বাংলাদেশের বরিশাল বিভাগের পিরোজপুর জেলার একটি উপজেলা।
ইন্দুরকানী উপজেলার উত্তরে পিরোজপুর সদর উপজেলা, দক্ষিনে বলেশ্বর নদী ও মঠবাড়িয়া উপজেলা, পূর্বে কচা নদী ও ভাণ্ডারিয়া উপজেলা, পশ্চিমে পানগুছি নদী ও বাগেরহাট জেলার মোড়েলগঞ্জ উপজেলা অবস্থিত।
ইন্দুরকানী উপজেলা ৩টি ইউনিয়ন নিয়ে গঠিত।
ইন্দুরকানী উপজেলা পিরোজপুর জেলার সদর উপজেলার সাথে একিভূত ছিল। ৪ দলীয় জোট সরকারের আমলে ২০০২ সালের ২৭ মার্চ ন্যাশনাল ইমিপ্লিমেন্টেশন কমিটি ফর অ্যাডমিনিস্ট্রেটিভ রিকন্সট্রাকশন অ্যান্ড রিফর্ম (নিকার) কমিটির ৮৭ তম বৈঠকে পিরোজপুরের ইন্দুরকানী থানাকে “জিয়ানগর” উপজেলা নামে নাম করণের প্রস্তাব আনা হয়। এরপর ২০০২ সালের ১৭ এপ্রিল তৎকালীন রাষ্ট্রপতির আদেশক্রমে পিরোজপুর সদর উপজেলার পত্তাশী, পাড়েরহাট ও বালিপাড়া এ ৩টি ইউনিয়নের ৯২.৫৫ বর্গ কি.মি. আয়তন নিয়ে জিয়ানগর উপজেলা নামে একটি নতুন প্রশাসনিক উপজেলা গঠন করার সিদ্ধান্ত গৃহীত হয়। এই আদেশের বলে ২০০২ সালের ২১ এপ্রিল তৎকালীন প্রধানমন্ত্রী বেগম খালেদা জিয়া স্থানীয় জনগনের দাবির প্রেক্ষিতে ইন্দুরকানী সফর করে ইন্দুরকানী কলেজ মাঠে এক জনসভায় ইন্দুরকানী থানাকে জিয়ানগর উপজেলা নামে উদ্বোধন করেন।
পরবর্তীতে, ২০১৭ সালের ৯ জানুয়ারী বর্তমান প্রধানমন্ত্রী শেখ হাসিনার সভাপতিত্বে প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) এর ১১৩ তম সভায় পিরোজপুরের ৭ম উপজেলা জিয়ানগরের নাম পরিবর্তন করে পূর্বের ইন্দুরকানী থানার নামে নাম করনের প্রস্তাব অনুমোদন দেয়া হয় এবং এর ঠিক একমাস পরে (৮ ফেব্রুয়ারী, ২০১৭) স্থানীয় সরকার, পল্লী উন্নয়ন ও সমবায় মন্ত্রনালয়ের স্থানীয় সরকার বিভাগ (উপজেলা-১ শাখা) এর এক প্রজ্ঞাপন(গেজেট) জারীর মাধ্যমে নাম পরিবর্তনের আনুষ্ঠানিকতা সম্পন্ন করেন।
ইন্দুরকানী উপজেলা মোট জনসংখ্যা= ৭৭,৬৭৪ জন
ইন্দুরকানী ডিগ্রি কলেজ (২০০১), এইচএফ টেকনিক্যাল ও বিএম কলেজ (১৯৯৬), ভবানীপুর মাধ্যমিক বিদ্যালয়, পারেরহাট রাজলক্ষ্মী মাধ্যমিক বিদ্যালয় (১৯২১), সেতারা স্মৃতি মাধ্যমিক বিদ্যালয় (১৯৯৮), মেহেউদ্দিন পাইলট মাধ্যমিক বিদ্যালয় (১৯৪৯), দক্ষিণ ইন্দুরকানি এসএমএ মাধ্যমিক বালিকা বিদ্যালয় (১৯৬৭), টগরা দারুল ইসলাম আলিম মাদ্রাসা (১৯৫৫), বিজিএম মহিলা দাখিল মাদ্রাসা (১৯৮০)।
লুসিয়াস আনিকেতোস
লুসিয়াস আনিকেতোস () একজন ইন্দো-গ্রিক রাজা ছিলেন, যিনি ১২০ খ্রিস্টপূর্বাব্দ থেকে ১১০ খ্রিস্টপূর্বাব্দ পর্য্যন্ত পারোপামিসাদাই ও আরাখোশিয়া অঞ্চল শাসন করেন।
অসমুন্ড বোপেয়ারাচ্চির মতে, লুসিয়াস আনিকেতোস ১২০ খ্রিস্টপূর্বাব্দ ১১০ খ্রিস্টপূর্বাব্দ পর্যন্ত রাজত্ব করেন। তাঁর মতে তিনি পারোপামিসাদাই ও আরাখোশিয়া অঞ্চলে রাজত্ব করেন, কিন্তু পাঞ্জাব অঞ্চল থেকে প্রাপ্ত তাঁর কিছু মুদ্রা থেকে অনুমান করা হয়, সমগ্র ইন্দো-গ্রিক রাজ্যের অধিকাংশ তিনি কিছুকাল শাসন করেন।
লুসিয়াস আনিকেতোস বেশ কিছু দ্বিভাষী মুদ্রা প্রচলন করেন। তাঁর দ্বারা প্রচলিত রৌপ্য মুদ্রায় করিন্থীয় হেলমেট, ম্যাসিডনিয় চ্যাপ্টা কাউসিয়া টুপি, হাতির মাথার আকৃতির টুপি, ষাঁড়ের শিং যুক্ত হেলমেট ইত্যাদি বিভিন্ন ধরণের মুকুট বা টুপি পরিহিত অবস্থায় তাঁর প্রতিকৃতি দেখতে পাওয়া যায়। মুদ্রাগুলির উলটো পিঠে গদা হাতে হেরাক্লিসের মূর্তি দেখতে পাওয়া যায়। তাঁর ব্রোঞ্জ মুদ্রাগুলিতে চতুর্ভুজাকৃতি বিশিষ্ট এবং তাতে হেরাক্লিস অথবা হাতির চিত্র খোদিত থাকত। কিছু কিছু ব্রোঞ্জ মুদ্রা আবিষ্কৃত হয়েছে, যার এক পিঠে লুসিয়াস আনিকেতোসের চিত্র ও অপর পিঠে আন্তিয়াল্কিদাস নিকেফোরোসের চিত্র মুদ্রিত রয়েছে। এই দুই ইন্দো-গ্রিক শাসক নিজেদের মধ্যে মৈত্রীসূত্রে আবদ্ধ হন বলে উইলিয়াম উডথর্প টার্ন মনে করেন। অপর ঐতিহাসিকদের মতে, লুসিয়াস আনিকেতোসের মুদ্রায় আন্তিয়াল্কিদাস নিকেফোরোস নিজের চিত্র ও নাম উৎকীর্ণ করিয়েছিলেন বলেই এই ধরণের মুদ্রা সৃষ্টি হয়েছিল। এর সঙ্গে এই দুই শাসকের মিত্রতার কোন সম্পর্ক নেই।
এইমি ওয়াটকিনস
এইমি লুইস ওয়াটকিনস (জন্ম: ১১ অক্টোবর, ১৯৮২) নিউ প্লাইমাউথে জন্মগ্রহণকারী বিশিষ্ট নিউজিল্যান্ডীয় প্রমিলা ক্রিকেটার। নিউজিল্যান্ড ক্রিকেট দলের অন্যতম সদস্য তিনি। বর্তমানে নিউজিল্যান্ড দলের অধিনায়কত্ব করছেন তিনি। দলে তিনি মূলতঃ বামহাতি ব্যাটসম্যান হিসেবে খেলছেন। পাশাপাশি ডানহাতে অফ স্পিন বোলিং করে থাকেন। রাজ্য লীগে সেন্ট্রাল ডিস্ট্রিক্টসের প্রতিনিধিত্ব করছেন এইমি ওয়াটকিনস। বিয়ের পূর্বে তিনি এইমি মেশন নামে পরিচিত ছিলেন।
দু’টি টেস্ট ও ৮৪টি একদিনের আন্তর্জাতিকে অংশগ্রহণকারী ওয়াটকিনস ২০০৯ সালের মহিলাদের ক্রিকেট বিশ্বকাপে ১১ উইকেট নিয়ে দলের শীর্ষ উইকেট সংগ্রহকারীর ভূমিকায় অবতীর্ণ হয়েছিলেন। দক্ষিণ আফ্রিকার বিপক্ষে ২ রানের বিনিময়ে ৪ উইকেট লাভ করেন যা তার সেরা বোলিং পরিসংখ্যান। ঐ বিশ্বকাপের পর হাইডি টিফেন অবসর নিলে তাকে দলের অধিনায়ক হিসেবে মনোনীত করা হয়।
আন্তিয়াল্কিদাস নিকেফোরোস
আন্তিয়াল্কিদাস নিকেফোরোস () একজন ইন্দো-গ্রিক রাজা ছিলেন, যিনি আনুমানিক ১১০ খ্রিস্টপূর্বাব্দ হতে ১০০ খ্রিস্টপূর্বাব্দ পারোপামিসাদাই ও আরাখোশিয়া অঞ্চল শাসন করেন। সিনিয়র মনে করেন যে, তিনি ১৩০ খ্রিস্টপূর্বাব্দ থেকে ১২০ খ্রিস্টপূর্বাব্দ পর্য্যন্ত রাজত্ব করেন।
ভারতের মধ্য প্রদেশ রাজ্যের বিদিশা শহরে অবস্থিত হেলিওদোরাস স্তম্ভে উৎকীর্ণ লিপিতে আন্তিয়াল্কিদাস নিকেফোরোসের উল্লেখ রয়েছে। এই শিলালিপি থেকে জানা যায় যে, তক্ষশীলার বাসিন্দা দিওনের পুত্র তথা ইন্দো-গ্রিক শাসক আন্তিয়াল্কিদাস নিকেফোরোসের দূত হেলিওদোরাস শুঙ্গ সম্রাট ভগভদ্রের শাসনকালে বিদিশা নগরীতে উপস্থিত হয়ে বিষ্ণুর উদ্দেশ্যে এই স্তম্ভ স্থাপন করেন। এই স্তম্ভে উৎকীর্ণ লিপি নিম্নরূপ-
আন্তিয়াল্কিদাস নিকেফোরোস বেশ কিছু দ্বিভাষী মুদ্রা প্রচলন করেন। তাঁর দ্বারা প্রচলিত রৌপ্য মুদ্রায় ম্যাসিডনিয় চ্যাপ্টা কাউসিয়া টুপি বা ষাঁড়ের শিং যুক্ত হেলমেট পরিহিত অবস্থায় তাঁর প্রতিকৃতি দেখতে পাওয়া যায়। কোন কোন মুদ্রায় তাঁর বর্শা নিক্ষেপরত চিত্র রয়েছে। মুদ্রাগুলিতে এক পিঠে গ্রিক লিপিতে "বাসিলেওস নিকেফেরোউ আন্তিয়াল্কিদোউ" ও অপর পিঠে খরোষ্ঠী লিপিতে "মহারাজস জয়ধরস অন্তিয়ালিকিতস" উৎকীর্ণ রয়েছে। এমন কিছু কিছু ব্রোঞ্জ মুদ্রা আবিষ্কৃত হয়েছে, যার এক পিঠে লুসিয়াস আনিকেতোসের চিত্র ও অপর পিঠে আন্তিয়াল্কিদাস নিকেফোরোসের চিত্র মুদ্রিত রয়েছে। এই দুই ইন্দো-গ্রিক শাসক নিজেদের মধ্যে মৈত্রীসূত্রে আবদ্ধ হন বলে উইলিয়াম উডথর্প টার্ন মনে করেন। অপর ঐতিহাসিকদের মতে, লুসিয়াস আনিকেতোসের মুদ্রায় আন্তিয়াল্কিদাস নিকেফোরোস নিজের চিত্র ও নাম উৎকীর্ণ করিয়েছিলেন বলেই এই ধরনের মুদ্রা সৃষ্টি হয়েছিল। এর সঙ্গে এই দুই শাসকের মিত্রতার কোন সম্পর্ক নেই।
কিব্বের
কিব্বের উত্তর ভারতের হিমাচল প্রদেশের স্পিতি উপত্যকায় ৪২৭০ মিটার অথবা ১৪,২০০ ফুট উচ্চতায় অবস্থিত একটি গ্রাম। এখানে একটি বৌদ্ধমঠ ও কিব্বের বন্যপ্রাণী অভয়ারণ্য আছে। কিব্বের একটি সংকীর্ণ উপত্যকায, চুনাপাথরের শিলা চূড়ায় অবস্থিত। কাজার থেকে কিব্বেরের দুরত্ব ১৬কিমি। নাতিশীতোষ্ণ গ্রীষ্মের সময়ে কাজা ও কিব্বেরের মধ্যে বাস চলাচল করে। ঘন সবুজ ক্ষেতে ভরা এই গ্রামের অর্থনীতি মূলত কৃষিভিত্তিক। গ্রামবাসীরা পারাংলা গিরিবর্ত্ম পার হয়ে ৩ দিনের ঐতিহ্যবাহী বাণিজ্য পথ ধরে লাদাখে আসে ও ইয়াকের সঙ্গে পণ্যবিনিময়ে় অথবা নগদ দামে তাদের ঘোড়া বিক্রি করে।
কিব্বের, হিমাচলের একটি ছোট গ্রাম,যেখানে ২০১১ সালের আদমশুমারি অনুসারে ৭৭টি পরিবার বসবাস করে। মোট জনসংখ্যা ৩৬৬,যার মধ্যে পুরুষ ১৮৭জন এবং মহিলা ১৭৯। ৬ বছর বা তার থেকে কমবয়সী শিশুর সংখ্যা ৯.৮৪%। কিব্বের গ্রামের সাক্ষরতার হার পুরো হিমাচল প্রদেশের তুলনায় কম। ২০১১ সালে কিব্বেরের সাক্ষরতার হার ৭২.৭৩%,হিমাচলের ৮২.৮%।পুরুষদের সাক্ষরতার হার ৮২.৯৩%, মহিলাদের সাক্ষরতার হার ৬২.৬৫%
২,২২০.১২ বর্গকিমি অঞ্চল নিয়ে, ১৯৯২ সালে 'কিব্বের বন্যপ্রাণী অভয়ারণ্য' স্থাপিত হয়। সমুদ্রতল থেকে এখানকার উচ্চতা ৩,৬০০-৬,৭০০মি।এখানকার গাছপালা বিরল এবং উচ্চ ঔষধি বৈশিষ্ট্যযুক্ত। এই অভয়ারণ্যের উদ্ভিদ ও গাছপালার বিন্যাস, তাদের দেশীয় ব্যবহারসমূহ,যা তিব্বতি চিকিৎসা ব্যবস্থা অনুশীলনকারী - আমচির দ্বারা প্রতিষ্ঠিত; সমস্ত বিষয়টি সি.পি.কলা দ্বারা বিস্তৃতভাবে জরীপ হয়েছে।
বিষ্ণু প্রসাদ সরকারি উচ্চ বিদ্যালয়
বিষ্ণু প্রসাদ সরকারি উচ্চ বিদ্যালয় বা বিপি সরকারি উচ্চ বিদ্যালয় পঞ্চগড় জেলা শহরে অবস্থিত জেলার একটি ঐতিহ্যবাহি শিক্ষা প্রতিষ্ঠান। এ বিদ্যালয়টি ১৯৪৪ সালে প্রতিষ্ঠিত হয়।
পঞ্চগড় জেলা শহরে।
১৯৪৪ সারে তৎকালিন পঞ্চগড়ের জমিদার বিঞ্চুপ্রসাদ সেন স্কুলটি প্রতিষ্ঠা করেন। ১৯৮১ সালে বিদ্যালয়টি জাতীয়করণ করা হয় এবং নাম হয় বিষ্ণু প্রসাদ সরকারি উচ্চ বিদ্যালয়। ২০১১ সালে দুই শিফট চালু হয়। বর্তমানে মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধিনের ১২৬০ জন শিক্ষার্থী রয়েছে।
সাফ মহিলা চ্যাম্পিয়নশিপ
সাফ মহিলা চ্যাম্পিয়নশিপ ("দক্ষিণ এশীয় ফুটবল ফেডারেশন মহিলা কাপ") হল দক্ষিণ এশীয় ফুটবল ফেডারেশন (সাফ) কর্তৃক আয়োজিত মহিলা জাতীয় ফুটবল দলগুলোর প্রধানতম ফুটবল প্রতিযোগিতা। দক্ষিণ এশীয় ফুটবল ফেডারেশনের আটটি সদস্য দেশের জাতীয় মহিলা দল অংশগ্রহণ করে থাকে।
সাফ সদস্য দেশ সমূহ হচ্ছে- আফগানিস্তান, বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কা। এটি প্রতি দুই বছর অন্তর অনুষ্ঠিত হয়।
এ যাবত সাফ মহিলা চ্যাম্পিয়নশিপের সকল ফাইনালে ভারত নেপালকে পরাজিত করে চ্যাম্পিয়ান হয়েছে।
আঙুলের ছাপ
আঙুলের ছাপ (English: Fingerprint) হল আঙুলের ছাপ থেকে প্রাপ্ত তথ্য। যা কোন কঠিন পদার্থ আঙুলের মাধ্যমে স্পর্শ করলে সৃষ্ঠ হয়। মানুষের ত্বকের 'eccrine glands' থেকে নিঃসরিত ঘাম কোন কঠিন পদার্থ, যেমনঃ কাচ, পালিশ করা পাথর ইত্যাদির উপর আঙুলের ছাপ তৈরী করে। এর বৈজ্ঞানিক নাম dermatoglyphics।
১৮৮০ সালে ইংল্যান্ডে স্যার ফ্রান্সিস গোল্ট আবিষ্কার করেন। পৃথিবীতে এমন কোনো ব্যক্তি পাওয়া যাবে না যার আঙ্গুলে ছাপ অন্য কোনো ব্যক্তির সাথে হুবহু মিলে যাবে।
'ফিঙ্গারপ্রিন্ট রিডার' নামক যন্ত্রের মাধ্যমে আঙুলের ছাপকে ডিজিটাল ডাটায় রুপান্তর করা যায়। একেকজনের একেক রকম আঙ্গুলের ছাপ হওয়ায় এর ব্যবহার অনেক। যেমনঃআপরাধী সনাক্তকরন করতে আঙুলের ছাপ অন্যতম মাধ্যম।
বর্তমানে অনেক স্কুলে ও অফিসে ছাত্র ও অফিসে কর্মরতদের উপস্থিতি নিশ্চিত করতে ফিঙ্গারপ্রিন্ট বা আঙুলের ছাপ ব্যবহার করা হয়।
২০১৪ সাফ মহিলা চ্যাম্পিয়নশিপ
২০১৪ সাফ মহিলা চ্যাম্পিয়নশিপ পাকিস্তানে অনুষ্ঠিত দক্ষিণ এশীয় ফুটবল ফেডারেশন কর্তৃক আয়োজিত সাফ মহিলা চ্যাম্পিয়নশিপের তৃতীয় আসর। এর আগে সাফ মহিলা চ্যাম্পিয়নশিপের দুটি আসর ২০১০ এবঙ ২০১২ সালে অনুষ্ঠিত হয়। এ প্রতিযোগিতা ৮টি দেশের মহিলা জাতীয় দল অংশ গ্রহণ করে। ভারত বিজয়ী হয়।
টুর্নামেন্ট ১১-২১ নভেম্বর ২০১৪ পাকিস্তানে অনুষ্ঠিত হয়েছে। ভারত ফাইনালে নেপালকে তৃতীয়বারের মত পরাজিত করে চ্যাম্পিয়ন হয়। ভারতের বেলা দেবী সর্বোচ্চ গোলদাতা।
১০ সেপ্টেম্বর ২০১৩ তারিখে সাফ কার্যনিবাহী কমিটির সভার ৩য় সাফ মহিলা চ্যাম্পিয়নশিপ পাকিস্তানে অনুষ্ঠিত হওয়ার সিন্ধান্ত হয়।
ইসলামাদের জিন্নাহ স্পোর্টস স্টেডিয়ামে সকল খেলা অনুষ্ঠিত হয়। সকল ম্যাচ ফ্রি ছিল যদিও খুব কম স্থানীয় দর্শক খেলা দেখেছিল। টুনার্মেন্ট শুরুর এক সপ্তাহ আগে একটি আত্মঘাতী হামলা হয় ফলে নিরাপত্তার উদ্মেগ ছিল। কিন্তু পাকিস্তান ফুটবল ফেডারেশন টুনার্মেন্টকে নিরাপদ ঘোষণা করে।
কিছু ম্যাচ টেলিভিশনে প্রচারিত হয়েছিল।
মাই ডিয়ারেস্ট এনিমি
মাই ডিয়ারেস্ট এনিমি একটি ইসরায়েলি ডকুমেন্টারি যাতে ইসরায়েলের আমনন লিপকিন-শাহাক এবং প্যালেস্টাইনের হানি আল-হাসান, দুই পক্ষের দুই প্রভাবশালী নেতার বহুল প্রতীক্ষিত বৈঠকের প্রস্তুতির অন্তরালে ইসরায়েলের গোপন কুটনৈতিক প্রয়াসের কথা তুলে ধরা হয়েছে।
এই ডকুমেন্টারিটিতে পরিবরতন আনতে সক্ষম দুই প্রতাপশালী ব্যক্তির মধ্যে উত্তেজনাপূরণ বৈঠকের ধারাবিবরণ দেয়া হয়েছে। আমনন ছিলেন ইসরায়েলের সামরিক বাহিনির চীফ অব স্টাফ, আর হানিকে বিবেচনা করা হত ইয়াসির আরাফাতের ডান হাত। এই ডকুমেন্টারির নিরমাতারা নিরলস চেষ্টা করেছেন যাতে এমন দুই ব্যক্তির মধ্যে সাক্ষাতটি ঘটে যাদের মধ্যে পারষ্পরিক মিলের পরিমাণ সবাধারণের অনুমানের চাইতে বেশি ছিল।
"এই দুজনের হাত মেলানোটাকে সম্ভব করার জন্য আমাদের এক বছরেরও বেশি সময় কাজ করতে হয়েছে," ডকুমেন্টারির নিরমাতা মন্তব্য করেন যখন আমনন বৈঠকের রুমে ঢুকে হানিকে সম্ভাষণ দিচ্ছিলেন।
চোফু, টোকিও
২০১০ সালের আদমশুমারি অনুযায়ী চোফুর জনসংখ্যা ২২৪,৮৭৮ জন এবং প্রতি কিলোমিটারে² ১০৪৪০জন বাস করে। চোফুর আয়তন ।
চোফুতে অবস্থিত টোকিও স্টেডিয়ামে ( সাধারণত আজিনমোতো স্টেডিয়াম নামে অধিক পরিচিত) ফুটবলের দুইটি পেশাদারি লীগ হয়। যথা:এফ.সি টোকিও আর টোকিও ভারডেই।
চোফু টোকিওর ভূগোলিক কেন্দ্রের পাশে অবস্থিত এবং পাশে তামা নদী রয়েছে।জাপানি প্রস্তরযুগ থেকে বর্তমানের চোফুতে মানুষেরা বসবাস করছে। চোফুতে জোমেন, ইয়্যায়ু, কোফুন যুগের অবশিষ্টাংশ পাওয়া গেছে। নারা যুগে চোফু মুশাশি প্রদেশের অংশ ছিল। সেনগোকু যুগ থেকে চোফু, লেট হোজো চ্যান আর উয়েসুগি ক্লানের মধ্যে দ্বন্দ্ব হয়ে আসছে। ইডো যুগে চোফু পোস্ট স্টেশনে রূপান্তর হয়। ১৮৯৩ সালে ১লা এপ্রিল চোফু জেলাকে টোকিও মেট্রোপলিসের অধীনে স্থান্তর করা হয়। ১৯৫২ সালের ৩ নভেম্বর জিনদাই শহর হয়। ১৯৫৫ সালের ১লা এপ্রিল জিনদাই চোফুর সাথে যুক্ত হয়।
চোফু ধর্মীয় নিদর্শনের জন্য পরিচিত
জাপান এরোস্পেস এক্সপ্লোরেশন এজেন্সির সদর দপ্তর চোফুতে অবস্থিত।
কলেজ আর বিশ্ববিদ্যালয়সমূহ:
পাবলিক সিনিয়র হাই স্কুল (পরিচালনায় টোকিও মেট্রোপলিটন শিক্ষা বোর্ড:
বেসরকারি প্রাথমিক আর মাধ্যমিক বিদ্যালয়:
অনিল দলপত
অনিল দলপত সোনাভারিয়া (জন্ম: ২০ সেপ্টেম্বর, ১৯৬৩) সিন্ধু প্রদেশের করাচীতে জন্মগ্রহণকারী পাকিস্তানের সাবেক টেস্ট ক্রিকেটার। ১৯৮০-এর দশকে সংক্ষিপ্তকালের জন্য পাকিস্তান ক্রিকেট দলের সদস্য ছিলেন। প্রথম হিন্দু ধর্মাবলম্বী হিসেবে পাকিস্তান ক্রিকেট দলের পক্ষে টেস্ট ক্রিকেটে অংশগ্রহণ করেছেন তিনি। দলে তিনি মূলতঃ উইকেট-রক্ষক ছিলেন। পাশাপাশি নীচের সারির কার্যকরী ব্যাটসম্যান হিসেবে দলে ভূমিকা রাখেন অনিল দলপত। এছাড়াও পরবর্তীকালে পাকিস্তানের অন্যতম সফল স্পিনার দানিশ কানেরিয়া সম্পর্কে তাঁর কাকাতো ভাই। বর্তমানে তিনি করাচীতে বসবাস করছেন। মারোয়াড়ি বংশোদ্ভূত তিনি।
১৯৮০-এর দশকের শুরুতে নিয়মিত উইকেট-রক্ষক ওয়াসিম বারি আঘাতপ্রাপ্ত হলে পাকিস্তান ক্রিকেট দলের পক্ষে আন্তর্জাতিক ক্রিকেটে অংশগ্রহণ করেন। ১৯৮৩-৮৪ মৌসুমে করাচীতে ইংল্যান্ডের বিপক্ষে অভিষেক ঘটে তাঁর। বিখ্যাত স্পিনার আব্দুল কাদিরের বলে তিনি দক্ষতার সাথে গ্লাভস বন্দী করেন। ঐ টেস্টে পাকিস্তান দল ৩ উইকেটে জয়লাভ করে। ১৯৮৪-৮৫ মৌসুমে নিউজিল্যান্ডের বিপক্ষে নিজস্ব সর্বোচ্চ ৫২ রান তোলেন। তবে প্রথম-শ্রেণীর ক্রিকেটেই অধিক সফল ছিলেন তিনি। ১৯৮৩-৮৪ মৌসুমে ৬৭ ব্যাটসম্যানকে ডিসমিসের সাথে নিজেকে সম্পৃক্ত করেন যা ঘরোয়া ক্রিকেটে পাকিস্তানী রেকর্ড।
কুশীনগর জেলা
কুশীনগর জেলা (, ) উত্তর ভারতের উত্তরপ্রদেশ রাজ্যের একটি জেলা। এই জেলার সদর শহর হল পডরৌনা। জেলাটির নামকরণ করা হয়েছে বৌদ্ধ তীর্থস্থান কুশীনগরের নামানুসারে। খ্রিস্টপূর্ব ৬ষ্ঠ বা ৫ম শতাব্দীতে কুশীনগরেই গৌতম বুদ্ধ ‘পরিনির্বাণ’ লাভ করেছিলেন।
কুশীনগর জেলার পূর্ব দিকে বিহার রাজ্য, দক্ষিণপশ্চিমে দেওরিয়া জেলা, পশ্চিমে গোরখপুর জেলা ও উত্তরপশ্চিমে মহারাজগঞ্জ জেলা অবস্থিত। এই জেলাটি গোরখপুর বিভাগের অন্তর্গত।
২০০৬ সালে পঞ্চায়েত মন্ত্রক কুশীনগর জেলাটিকে ভারতের ২৫০টি সর্বাধিক অনগ্রসর জেলাগুলির অন্যতম ঘোষণা করে। উত্তরপ্রদেশের যে ৩৪টি জেলা অনগ্রসর অঞ্চল অনুদান তহবিল কর্মসূচির অর্থ পায়, তার মধ্যে কুশীনগর অন্যতম।
কাপ্তানগঞ্জ জংশন এই জেলার প্রধান রেলওয়ে স্টেশন।
ভারত সরকার কুশীনগরে একটি আন্তর্জাতিক বিমানবন্দরের প্রস্তাব অনুমোদন করেছে।
২০১১ সালের জনগণনা অনুসারে, কুশীনগর জেলার জনসংখ্যা ৩,৫৬০,৮৩০। এই জনসংখ্যা লিথুয়ানিয়া রাষ্ট্রের বা মার্কিন যুক্তরাষ্ট্রের কানেক্টিকাট রাজ্যের জনসংখ্যার প্রায় সমান। জনসংখ্যার দিক থেকে ভারতের ৬৪০টি জেলার মধ্যে এই জেলার স্থান ৮১তম। এই জেলার জনঘনত্বের হার । ২০০১-২০১১ দশকে জেলার জনসংখ্যা বৃদ্ধির হার ২৩.০৮%। কুশীনগর জেলার লিঙ্গানুপাতের হার প্রতি ১০০০ পুরুষে ৯৫৫ জন মহিলা। জেলার সাক্ষরতার হার ৬৭.৬৬%।
দ্বিতীয় হেলিওক্লেস দিকাইওস
দ্বিতীয় হেলিওক্লেস দিকাইওস () একজন ইন্দো-গ্রিক শাসক ছিলেন, যিনি সম্ভবতঃ ১১০ খ্রিস্টপূর্বাব্দ থেকে ১০০ খ্রিস্টপূর্বাব্দ পর্য্যন্ত পাঞ্জাব অঞ্চল শাসন করেন। সিনিয়র মনে করেন যে, তিনি ৯৫ খ্রিস্টপূর্বাব্দ থেকে ৮০ খ্রিস্টপূর্বাব্দ পর্য্যন্ত রাজত্ব করেন।
দ্বিতীয় হেলিওক্লেস দিকাইওস তাঁর বিভিন্ন মুদ্রায় টুপি পরিহিত বা বর্শা নিক্ষেপরত প্রতিকৃতি উৎকীর্ণ করান। তাঁর মুদ্রায় জিউসের চিত্রও মুদ্রিত ছিল। তিনি ইন্দো-গ্রিক শাসক প্রথম স্ত্রাতোনের বেশ কিছু মুদ্রার ওপর নিজের নাম উৎকীর্ণ করেন, যা থেকে ধারণা করা হয় যে, এই দুই শাসকের মধ্যে শত্রুতা ছিল এবং প্রথম স্ত্রাতোন তাঁর নিকট পরাজিত হন। পরবর্তী শাসক আমুনতাস নিকাতোর দ্বিতীয় হেলিওক্লেস দিকাইওসের মুদ্রার ওপর নিজের নাম উৎকীর্ণ করেন।
গোরখপুর বিভাগ
গোরখপুর বিভাগ () হল উত্তর ভারতের উত্তরপ্রদেশ রাজ্যের একটি প্রশাসনিক বিভাগ। এই বিভাগের সদর শহর হল গোরখপুর। ২০০৫ সালের পরিস্থিতি অনুসারে, এই বিভাগ চারটি জেলায় বিভক্ত। এই জেলাগুলি হল গোরখপুর, কুশীনগর, দেওরিয়া ও মহারাজগঞ্জ।
পোলিক্সেনোস এপিফানেস সোতের
পোলিক্সেনোস এপিফানেস সোতের () একজন ইন্দো-গ্রিক শাসক ছিলেন, যিনি সম্ভবতঃ ১০০ খ্রিস্টপূর্বাব্দে খুব অল্প সময়ের জন্য পাঞ্জাব অঞ্চল শাসন করেন। সিনিয়র মনে করেন যে, তিনি ৮৫ খ্রিস্টপূর্বাব্দ থেকে ৮০ খ্রিস্টপূর্বাব্দ পর্য্যন্ত রাজত্ব করেন।
পোলিক্সেনোস এপিফানেস সোতেরের মুদ্রায় নিজের যুবাবস্থার প্রতিকৃতি রয়েছে। প্রথম স্ত্রাতোনের মতো তিনিও "এপিফানেস সোতের" উপাধি ধারণ করেন এবং তাঁর রৌপ্য ও ব্রোঞ্জ নির্মিত মুদ্রায় এথেনার চিত্র উৎকীর্ণ করেন। প্রথম স্ত্রাতোনের মুদ্রার সঙ্গে সামঞ্জস্যের জন্য মনে করা হয়, পোলিক্সেনোস এপিফানেস সোতের সম্ভবতঃ তাঁর পুত্র ছিলেন।
২০০৯ আইসিসি মহিলা বিশ্ব টুয়েন্টি২০
২০০৯ আইসিসি মহিলা বিশ্ব টুয়েন্টি২০ ক্রিকেট প্রতিযোগিতা ইংল্যান্ডে ১০ দিনব্যাপী অনুষ্ঠিত হয়। পুরুষদের টুয়েন্টি২০ খেলার চেয়ে মহিলাদের খেলার ধরণে ভিন্নতা ছিল। সর্বমোট ৮টি দল এ প্রতিযোগিতায় অংশগ্রহণ করে। দুই গ্রুপে বিভক্ত হয়ে শীর্ষ দুই দল সেমি-ফাইনাল ও ফাইনাল খেলে। গ্রুপ পর্বের সবগুলো খেলাই টনটনের কাউন্টি গ্রাউন্ডে অনুষ্ঠিত হয়। পুরুষ দলের পাশাপাশি সেমি-ফাইনাল ও ফাইনাল খেলা একই দিনে আয়োজনের ব্যবস্থা করা হয়।
লর্ড’সে ইংল্যান্ড ও নিউজিল্যান্ড দল চূড়ান্ত খেলায় অবতীর্ণ হয়। স্বাগতিক দলের ক্যাথেরিন ব্রান্টের দূর্দান্ত বোলিং নৈপুণ্যে নিউজিল্যান্ড দল মাত্র ৮৫ রানে গুটিয়ে যায়। এরপর ক্লেয়ার টেলর দলকে খুব সহজেই ছয় উইকেটের ব্যবধানে জয়ের পাশাপাশি শিরোপা এনে দেন। ক্যাথরিন ব্রান্ট ৩/৬ বোলিং পরিসংখ্যান গড়লে ম্যান অব দ্য ম্যাচ এবং ক্লেয়ার টেলর ম্যান অব দ্য সিরিজের পুরস্কার পান।
মহারাজগঞ্জ জেলা
মহারাজগঞ্জ জেলা () হল উত্তর ভারতের উত্তরপ্রদেশ রাজ্যের ৭৫টি জেলার অন্যতম। মহারাজগঞ্জ এই জেলার সদর শহর। এই জেলার বিখ্যাত স্থানগুলি হল মোগালাহা শরিফ ও দরগা হরে ভরে শাহ বাবা।
পূর্বতন গোরখপুর জেলা ভেঙে ১৯৮৯ সালের ২ অক্টোবর মহারাজগঞ্জ জেলা গঠিত হয়।
মহারাজগঞ্জ জেলার উত্তর দিকে রয়েছে নেপাল রাষ্ট্র, পূর্ব দিকে রয়েছে কুশীনগর জেলা, দক্ষিণ দিকে রয়েছে গোরখপুর জেলা এবং পশ্চিম দিকে রয়েছে সিদ্ধার্থনগর ও সন্ত কবীর নগর জেলা। মহারাজগঞ্জ জেলা গোরখপুর বিভাগের অন্তর্গত। এই জেলার আয়তন ২,৯৫১ বর্গকিলোমিটার। এই জেলার জনসংখ্যা ২,১৭৩,৮৭৮ (২০০১ সালের জনগণনা অনুসারে)।
পঞ্চায়েত মন্ত্রক ২০০৬ সালে ভারতের ২৫০টি সর্বাধিক অনগ্রসর জেলাগুলির তালিকায় এই জেলার নাম অন্তর্ভুক্ত করে। উত্তরপ্রদেশের যে ৩৪টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, তার মধ্যে এই জেলা অন্যতম।
মহারাজগঞ্জ জেলায় চারটি মহকুমা রয়েছে। এগুলি হল: মহারাজগঞ্জ সদর (মহারাজগঞ্জ, ঘুঘালি, পানিয়ারা ও পারতাওয়াল ব্লক নিয়ে), নৌতনওয়া (রতনপুর ও লক্ষ্মীপুর ব্লক নিয়ে), নিচলাউল (নিচলাউল, মিথাপুরা ও সিসওয়া ব্লক নিয়ে) এবং ফারেন্দা (ব্রিজমনগঞ্জ, ধনি ও ফারেন্দা ব্লক নিয়ে)।
এই জেলায় ১২৫৮টি গ্রাম ও ১৪টি থানা রয়েছে। থানাগুলির নাম হল: ফারেন্দা (আনন্দনগর), নৌতনওয়া, পুরন্দরপুর, কোঠিভার (সিসওয়া বাজার), থুঠিবাড়ি কোতোয়ালি, কোলহুই, ব্রিজমানগঞ্জ, শ্যামদেউরওয়া, পরসামালিক, বর্গাদাওয়া, পানিয়ারা, চাতুক, সোনাউলি কোতোয়ালি ও ঘুঘুলি।
২০১১ সালের জনগণনা অনুসারে, মহারাজগঞ্জের জনসংখ্যা ২,৬৬৫,২৯২। এই জনসংখ্যা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের প্রায় সমান। জনসংখ্যার হিসেবে এই জেলার স্থান ভারতের ৬৪০টি জেলার মধ্যে ১৫১তম। জেলার জনঘনত্ব । ২০০১-২০১১ দশকে এই রাজ্যে জনসংখ্যা বৃদ্ধির হার ২২.৬১%। জেলায় লিঙ্গানুপাতের হার প্রতি ১০০০ পুরুষে ৯৩৮ জন মহিলা। সাক্ষরতার হার ৬৪.৩%।
মোচে নদী
মোচে নদী (স্পেনীয় ভাষা - "Rio Moche") হল উত্তর-পশ্চিম পেরুর একটি নদী। এর দৈর্ঘ্য ১০২ কিলোমিটার। আন্দিজ পর্বতের ৩৯৮৮ মিটার উচ্চতায় কিরুভিলচা গ্রামের কাছে লাগুয়ানা গ্রন্দে হ্রদ থেকে এর উৎপত্তি। এরপর পশ্চিমবাহী এই নদী পেরুর "দেপাতমেন্তো দে লা লিবারতাদ" বা লা লিবারতাদ অঞ্চলের মধ্য দিয়ে প্রবাহিত হয়ে প্রশান্ত মহাসাগরে গিয়ে পড়েছে। বর্ষাকালে এই নদী প্রতি সেকেন্ডে ৫৫৬.৮ ঘনমিটার পর্যন্ত জল বহন করে থাকে বলে দেখা গেছে। তবে শুখা মরশুমে এই নদীর খাত মোটামুটি শুকনোই থাকে। ফলে মোচে নদীর সারা বছরের গড় জল বহনের পরিমাপ মাত্র ৯.৫৩ ঘনমিটার প্রতি সেকেন্ড। এই নদীর উপত্যকা সাধারণভাবে মোচে উপত্যকা নামে পরিচিত।
উৎস মুখে এই নদীর নাম "রিও গ্রন্দে"। এরপর কিছুটা প্রবাহিত হয়ে স্থানীয়ভাবে এই নদী "সান লোরেনথো" নামেও পরিচিত হয়। তবে উৎসমুখ থেকে ১৪ কিলোমিটার দূরে "সান হুয়ান" শহরের পাশ দিয়ে প্রবাহিত হবার সময়ই এই নদীকে "মোচে নদী" বলে অভিহিত করা শুরু হয়। এরপর সমুদ্রে মোহনা পর্যন্ত এই নদী এই নামেই পরিচিত।
"মোচে উপত্যকার" আয়তন প্রায় ২৭০০ বর্গ কিলোমিটার। প্রায় ১০,৫০০ হেক্টর জমিতে খালের সাহায্যে এই নদী থেকে জলসেচের মাধ্যমে এই উপত্যকায় চাষবাস হয়ে থাকে। অবশ্য এই নদীর জল ব্যবহার করে সেচের মাধ্যমে কৃষিব্যবস্থা গড়ে ওঠার ঐতিহ্য বহু প্রাচীন। পেরুর সুপ্রাচীন মোচে সভ্যতা (১০০ - ৮০০ খ্রিস্টাব্দ) ও পরবর্তী চিমু সভ্যতার (১২৫০ - ১৪৭০ খ্রিস্টাব্দ) বিকাশে এই নদী ও তার উপত্যকার বিশেষ ভূমিকা আছে। এই নদীর জল ব্যবহার করে যে বিস্তীর্ণ এলাকায় তারা চাষের ব্যবস্থা গড়ে তুলেছিল, তার প্রত্নতাত্ত্বিক প্রমাণ পাওয়া গেছে।
মোচে নদীর প্রবাহপথে সবচেয়ে বড় শহর হল ত্রুহিলিও। পেরুর এই তৃতীয় বৃহত্তম শহরটি নদীর নিম্নগতিতে এই নদীর উপত্যকাতেই অবস্থিত। যে মোচে ও ভিক্তর লারচো শহরের কাছে মোচে নদী সমুদ্রে পড়েছে, সেগুলিও বাস্তবে ত্রুহিলিও পৌর এলাকারই অন্তর্ভুক্ত।
"মোচে উপত্যকা" আরও অনেকগুলি ছোট ছোট নদী বিধৌত। এগুলির বেশির ভাগেরই উৎসস্থল আন্দিজ পর্বতের সুউচ্চ ভূমি এবং এগুলি সবকটিই মোচে নদীরই উপনদী।
আইভানহো
আইভানহো () হচ্ছে স্যার ওয়াল্টার স্কট রচিত একটি ইতিহাস ভিত্তিক উপন্যাস এবং তাঁর রচিত অন্যতম জনপ্রিয় ও বিখ্যাত উপন্যাস। এটি প্রকাশিত হয় ১৮১৯ সালে। মুসলমান ও খ্রিষ্টান দের মধ্যে ক্রুসেড বা ধর্মযুক্ত চলাকালীন সময়ের প্রেক্ষাপটে উপন্যাসটি লিখিত হয়। ইংল্যান্ডের তৎকালীন রাজা সিংহ হৃদয় রিচার্ড ( Richard Lionhearted) ক্রুসেডে গমন করলে তার ভাই রাজপুত্র জন এর ষড়যন্ত্র এবং রিচার্ডের প্রিয়পাত্র নাইট আইভানহো এর বীরত্ব নিয়ে রচিত হয় এই উপন্যাস।
আসামি বানর
আসামি বানর বা আসাম বানর () (বৈজ্ঞানিক নাম:"Macaca assamensis") হচ্ছে দক্ষিণ এশিয়ার ম্যাকাকু গণের একটি বানর প্রজাতি। ভারতের আসাম রাজ্যে বেশি দেখা যায় বলে এদের নাম ‘আসামি’। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অণুযায়ী এ প্রজাতিটি সংরক্ষিত।
আসামি বানর পাতাঝরা বন ও অর্ধ-চিরসবুজ বনে বাস করে। বাংলাদেশের রেমা-কালেঙ্গা, সাতছড়ি, পাবলাখালীর বনে এখনো এদের দেখা পাওয়া যায়।
আসামি বানর দেখতে অনেকটা রিসাস বানরের মতো, তবে আকারে বড়। দেহের মাপ ৬১ সেন্টিমিটার, লেজ ২৯ সেন্টিমিটার। মুখ বেশ বড়, লম্বাটে। মুখের পশমের রং বাদামি ছাই রঙের। পুরুষগুলোর গালে দাড়ির মতো বড় লোম গজায়। বুকের পশম সাদাটে, বাকি দেহের রং মরচে বাদামি অথবা হালকা বাদামি (উপপ্রজাতিভেদে)। রিসাস বানরের মতো এদের পশ্চাৎদেশে ও উরুতে লালচে কমলা রঙের পশম দেখা যায় না। ওজন ১২ কেজি।
আসামি বানর দেখতে অনেকটা রিসাস বানরের কাছাঁকাছি। এরা নিজেদের দলে বসবাস করে; তবে পুরোপুরি জংলি প্রাণী। রিসাস বানরের মতো শহর, গ্রাম পছন্দ করে না। গরমের সময় এরা পাহাড়ের ওপরে উঠে যায়, শীতে সমতলে নেমে আসে। নিরুপদ্রব জঙ্গলে ১০ থেকে ১০০টি বানর কাছাঁকাছি দল বেঁধে চলে। হিমালয়ান আসামি বানর আকারে বড়। এদের লেজও অপেক্ষাকৃত লম্বা। আসাম, বাংলাদেশ, মিয়ানমারে পাওয়া আসামি বানরের লেজ ছোট। সুন্দরবনে আসামি বানর দেখা যায় - কথাটি অনেকেই বলে থাকেন। আসলে সুন্দরবনে রিসাস বানর ছাড়া আর কোনো ধরনের বানর নেই। আসামি বানর দেখতে রিসাস বানরের মতো হওয়ায় এমন বিভ্রান্তি।
দলেবলে চলার সময় এরা গলাখাকারির শব্দের মতো শব্দ করে পরস্পরের অবস্থান বুঝে নেয়, বিপদ জানায়। এরা পোকামাকড়, ফল, পাকুড়, তরিতরকারি খায়। কখনো খেতে হামলা চালায়। বনের পাশের গৃহস্থবাড়িতে ঢুকে পড়ে। এরা লাজুক ও তটস্থ। হুলো বানর লেজ উঁচিয়ে চলে।
এদের মিলনঋতু, গর্ভধারণ, শিশু পরিচর্যা নিয়ে এখনও তেমন গবেষণা হয়নি।
বাংলাদেশে জঙ্গল সাফ হওয়ার মধ্য দিয়ে আসামি বানর নিশ্চিহ্ন হচ্ছে। তবে আসাম, নেপাল, মিয়ানমারে কিছু কিছু নৃগোষ্ঠী আসামি বানর মেরে খেয়ে নেয়। এসব নৃগোষ্ঠীর বিশ্বাস আসামি বানরের দেহে ঔষধি গুণ আছে। বর্তমানে আসামি বানর আইইউসিএন লাল তালিকায় প্রায়-বিপদগ্রস্ত হিসেবে অন্তর্ভুক্তি ঘটেছে।
কাঁকড়াভুক বানর
কাঁকড়াভুক বানর বা লম্বালেজি বানর ()) (বৈজ্ঞানিক নাম:"Macaca fascicularis") হচ্ছে দক্ষিণ-পূর্ব এশিয়ার ম্যাকাকু গণের একটি বানর প্রজাতি।
কাঁকড়াভুক বানর আইইউসিএন লাল তালিকায় বিপদগ্রস্ত নয় এবং বাংলাদেশে মহাবিপন্ন হিসেবে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
কাঁকড়াভুক বানর নিম্ন অঞ্চলের বৃষ্টিপ্রধান বন, নদী ও উপকূলীয় এলাকার বন ও প্যারাবনসহ বিভিন্ন আবাসস্থলের ভূমি ও গাছে দেখা যায়।
উল্টোলেজি বানর
উল্টোলেজি বানর () (বৈজ্ঞানিক নাম:"Macaca leonina") হচ্ছে 
ম্যাকাক গণের একটি বানর প্রজাতি। এরা কুলু বান্দর, "শুকরলেজি বানর", "ছোটলেজি বানর", "উলু বান্দর", "সিংহ বানর", সিঙ্গা বানর প্রভৃতি নামেও পরিচিত।
উল্টোলেজি বানর সাধারণত নিচু এলাকার প্রাথমিক ও মাঝারি গড়নের বন এবং উপকূল, জলা ও পাহাড়ি বনে দেখা যায়। বাংলাদেশে এরা সিলেট ও চট্টগ্রাম বিভাগের মিশ্র চিরসবুজ বনে বসবাস করে।
উল্টোলেজি বানরের নাকের আগা থেকে লেজের গোড়া পর্যন্ত দৈর্ঘ্য ৪০-৬০ সেন্টিমিটার এবং লেজ ১৮-২৫ সেন্টিমিটার। ওজন ৪ দশমিক ৫ থেকে ১২ কেজি। শূকরের মতো ছোট লেজটি ওপরের দিকে ওল্টানো। দেহের ওপরের লোম জলপাই-ধূসর, নিচটা ধূসর-সাদা ও মুখমণ্ডল গোলাপি। মাথার মাঝখানটা চ্যাপ্টা ও সেখানকার লোম কালচে। এদের দলনেতার মাথায় কখনো কখনো সিংহের মতো কেশর দেখা যায়।
এরা দিবাচর, বৃক্ষবাসী ও ভূমিচারী। শক্তসমর্থ পুরুষের নেতৃত্বে স্ত্রী, পুরুষ ও বাচ্চা মিলে ৫-২৫টির দলে বাস করে। পুরুষ বেশ রাগী; কাউকে ভয় দেখানোর জন্য দাঁত-মুখ খিঁচিয়ে ভেংচি কাটে। নিজেদের মধ্যে বেশ মারামারি করে। স্ত্রী বানর তুলনামূলকভাবে শান্ত। ফল, মূল, কচি পাতা, কুঁড়ি, কীটপতঙ্গ, কাঁকড়া, পাখির বাচ্চা ইত্যাদি খায়। খাদ্যাভাবে কখনো কখনো শস্য খেতেও হানা দেয়। এদের গলার স্বর কর্কশ, কাশির মতো ‘খক-খক-খক-খক’ আওয়াজ করে।
উল্টোলেজি বানর সারা বছরই প্রজনন করতে পারে; তবে মার্চ-জুনেই বেশি করে। স্ত্রী ১৬২-১৮৬ দিন গর্ভধারণের পর সচরাচর একটি বাচ্চার জন্ম দেয়। বাচ্চারা এক বছর বয়সে দুধ ছাড়ে এবং তিন-চার বছরে বয়ঃপ্রাপ্ত হয়। এরা ১০-১২ বছর বাঁচে।
উল্টোলেজি বানর আইইউসিএন লাল তালিকায় সংকটাপন্ন প্রজাতি হিসেবে বিবেচিত, দক্ষিণ এশিয়ায় বিপন্ন এবং বাংলাদেশে মহাবিপন্ন হিসেবে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
উত্তুরে হনুমান
উত্তুরে হনুমান বা বড় হনুমান ()(বৈজ্ঞানিক নাম:"Semnopithecus entellus") হচ্ছে সারকোপিথিসিডি পরিবারের একটি প্রাইমেট প্রজাতি।
এদের দেহের রং ফ্যাকাশে-কমলা এবং নিচের দিকে কিছুটা হালকা। মাটিতে থাকা অবস্থায় এরা সাধারণত লেজ বাঁকিয়ে শরীরের উপর দিকে রাখে। প্রাপ্তবয়স্কদের ভ্র‚র পিছনে ললাটের উপর চুল বিদ্যমান। মাথাসহ দেহদৈর্ঘ্য ৫১-১০৮ সেমি এবং লেজ ৭২-১০৯ সেমি লম্বা হয়। পুরুষ ও স্ত্রী হনুমানের ওজন যথাক্রমে ৯-২১ কেজি ও ৮-১৮ কেজি হয়ে থাকে। একটি দলে ৮ থেকে ২৫টির মতো সদস্য দেখা যায়। বাংলাদেশে এরা অতি বিপন্ন এবং এদের সংখ্যা এখন দুশোরও নিচে।
উত্তুরে হনুমান আইইউসিএন লাল তালিকায় ন্যূনতম বিপদগ্রস্ত এবং বাংলাদেশে মহাবিপন্ন হিসেবে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অণুযায়ী এ প্রজাতিটি সংরক্ষিত।
উত্তুরে হনুমান ব্যাপকভাবে বিস্তৃত, সমুদ্র সমতল থেকে ৪০০০ মিটারের বেশি উচ্চতায়ও দেখা যায়।
টোকিও সরকারি মেট্রোপলিটন শিক্ষা বোর্ড
টোকিও সরকারি মেট্রোপলিটন শিক্ষা বোর্ড (東京都教育委員会 "Tōkyō-to Kyōiku Iinkai") জাপানের টোকিওতে অবস্থিত শিক্ষা বোর্ড। এই বোর্ড টোকিও র বিশেষ ২৩ ওয়ার্ডের পাবলিক উচ্চ বিদ্যালয়সমূহকে পরিচালনা করে।
২০১২ সাফ মহিলা চ্যাম্পিয়নশিপ
২০১২ সাফ মহিলা চ্যাম্পিয়নশিপ শ্রীলঙ্কায় অনুষ্ঠিত দক্ষিণ এশীয় ফুটবল ফেডারেশন কর্তৃক আয়োজিত একটি মহিলাদের আন্তর্জাতিক ফুটবল প্রতিযোগিতা। এটি ২০১০ সালে শুরু হওয়া সাফ মহিলা চ্যাম্পিয়নশিপের দ্বিতীয় আসর। এর আগে সাফ মহিলা চ্যাম্পিয়নশিপের একটি আসর ২০১০ অনুষ্ঠিত হয়। এ প্রতিযোগিতা দক্ষিণ এশিয়ার ৮টি দেশের মহিলা জাতীয় দল অংশ গ্রহণ করে। ভারত বিজয়ী হয়।
সকল ম্যাচ কলম্বোর সিআর এ্যান্ড এফসি স্টেডিয়াম মাঠে অনুষ্ঠিত হয়। এ স্টেডিয়ামের আসন সংখ্যা ৫৫৫ জন।
পাটনা বিভাগ
পাটনা বিভাগ হল ভারতের বিহার বিহার রাজ্যের নয়টি প্রশাসনিক বিভাগের অন্যতম। এই বিভাগের সদর শহর হল পাটনা। ১৮২৯ সালে গঠিত এই বিভাগ রাজ্যের প্রাচীনতম প্রশাসনিক বিভাগগুলির অন্যতম। ২০০৫ সালের পরিস্থিতি অনুসারে, এই বিভাগটি পাটনা জেলা, নালন্দা জেলা (অপর নাম বিহারশরিফ জেলা), ভোজপুর জেলা (অপর নাম আরা জেলা), রোহতাস জেলা (অপর নাম সাসারাম জেলা), বক্সার জেলা ও কাইমুর জেলা (অপর নাম ভাভুয়া জেলা) নিয়ে গঠিত। পাটনা বিভাগের অধীনে ১৯টি মহকুমা ও ৯৮টি সমষ্টি উন্নয়ন ব্লক রয়েছে।
১৮২৯ সালে সারান বিভাগ (সারান, চম্পারণ, তিরহুত ও শাহাবাদ জেলা নিয়ে) ও ভাগলপুর বিভাগের (মুঙ্গের, পূর্ণিয়া ও মালদহ জেলা নিয়ে) সঙ্গে ব্রিটিশ ভারতের বেঙ্গল প্রেসিডেন্সির ১১শ বিভাগ হিসেবে পাটনা বিভাগ গঠিত হয়। ১৮৩৪ সালের ১ মার্চ ১০ম বিভাগ সারন অবলুপ্ত হয়ে ১১শ বিভাগ পাটনা ও ১২শ বিভাগ মুঙ্গেরের সঙ্গে মিশে যায়। সেই সময় পাটনা বিভাগের অন্তর্গত জেলাগুলি ছিল পাটনা, বেহার, সারান ও শাহাবাদ।
কামোদ্দীপক
আফ্রোদিজিয়াক বা যৌনবর্ধক পদার্থ হল এমন কোন পদার্থ, যা সেবন করলে যৌন আকাঙ্খা বৃদ্ধি পায়। কিন্তু আফ্রোদিজিয়াক সেই সকল পদার্থ থেকে আলাদা যেগুলো প্রজনন সংক্রান্ত সমস্যা যেমন পুরুষত্বহীনতা বা লিঙ্গোত্থান অক্ষমতা (Erectile dysfunction), এসব রোগের উপসর্গ দূর করে।
আফ্রোদিজিয়াক শব্দটির উৎপত্তি গ্রীক ἀφροδισιακόν (উচ্চারণঃ আফ্রোদিজিয়াকন) থেকে যার অর্থ যৌন বা কামজ। আবার "আফ্রোদিজিয়াকন" এসেছে "আফ্রোদিজিওজ" থেকে যার অর্থ দেবী আফ্রোদিতের অধিকারভূক্ত বা তার সাথে সম্পর্কযুক্ত হওয়া। আফ্রোদিতে গ্রীক পুরাণে বর্ণিত ভালোবাসার দেবী।
ইতিহাসে সর্বত্রব্যাপী নানা ধরনের খাবার, পানীয় এবং আচরণের উল্লেখ পাওয়া যায়, যেগুলোর যৌন মিলনকে আরো উপভোগ্য করে তোলার জন্য ব্যাপক খ্যাতি ছিল। কিন্তু একটি নিরপেক্ষ ঐতিহাসিক ও বৈজ্ঞানিক দৃষ্টিকোণ থেকে বিচার করলে দেখা যায়, তথাকথিত কার্যপদ্ধতিগুলো শুধুমাত্র এজন্যই ফলদায়ী ছিল কারণ ব্যবহারকারীরা বিশ্বাস করতেন যে সেগুলো ফলদায়ী হবে। যা নিতান্তই একটি প্লেসিবো ক্রিয়া ছাড়া আর কিছুই নয়। অনুরূপভাবে, বিভিন্ন ওষুধের ক্ষেত্রেও এমনটি দেখা যায় যে, সেগুলো কোন এক অজানা কারণে সেবকের যৌন তাড়না বা লিবিডো বৃদ্ধি কিংবা হ্রাস করছে। এমন ঘটনা মূল্যায়ণ প্রক্রিয়াকে আরও জটিল করে তোলে। উদাহরনস্বরূপ, বিউপ্রপিয়ন এমন একটি অ্যান্টিডিপ্রেসেন্ট ওষুধ যা সচরাচর অন্য অ্যান্টিডিপ্রেসেন্ট ওষুধের প্রভাবকে প্রতিরোধ করে যৌনতাড়নার বৃদ্ধি ঘটায়।
কোন বস্তু বা পদার্থকে আফ্রোদিজিয়াক হিসেবে পরিগণিত হতে হলে সেটিকে হতে হবেঃ
যৌন তাড়না স্পষ্টতই টেস্টোস্টেরন নামক এন্ড্রোজেন শ্রেণিভূক্ত স্টেরয়েড হরমোনের সাথে সম্পর্কযুক্ত। যেসকল বয়স্ক পুরুষ ও মহিলাদের দেহে টেস্টোস্টেরনের মাত্রা কমে যায় তারা টেস্টোস্টেরন সাপ্লিমেন্ট গ্রহনের মাধ্যমে হারানো যৌন তাড়না ফিরে পেতে পারেন। টেস্টোস্টেরন এর মাত্রা বৃদ্ধিতে সহায়তা করে এমন ওষুধের প্রয়োগে বয়স্ক পুরুষদের মাঝে কার্যকর ফলাফল পাওয়া গেছে। কিন্তু অন্য বয়সশ্রেণির অন্তর্ভুক্ত তুলানামূলক কমবয়েসিদের ক্ষেত্রে এরূপ ফলাফল পাওয়া যায়নি। বস্তুত এক্ষেত্রে দৃশ্যমান পরিবর্তন খুবই নগন্য।
কিছু পদার্থ, যেগুলো মস্তিষ্কের MC-R ও MC-R মিলানোকর্টিক রিসেপ্টরগুলোকে সক্রিয় করতে সক্ষম, সেগুলোর আফ্রোদিজিয়াক হিসেবে কার্যকারিতার প্রমাণ পাওয়া গেছে। ব্রিমিলানোটিড এই মিলানোকর্টিক রিসেপ্টর এগনিস্ট (সক্রিয়ক) শ্রেণিভূক্ত একটি রাসায়নিক যৌগ, যা ইতোপূর্বে PT-141 নামে পরিচিত ছিল, বর্তমানে সেক্সুয়াল অ্যারাউজাল ডিজর্ডার ও লিঙ্গোত্থান অক্ষমতার চিকিৎসায় ক্লিনিকাল গবেষণায় ব্যবহৃত হচ্ছে। এটি পুরুষ ও মহিলা উভয়েই ব্যবহার করতে পারবেন। তবে ক্লিনিকাল ট্রায়ালের সময় যারা ওষুধটি নাসারন্ধ্রের মাধ্যমে সেবন করেছিলেন তাদের মধ্যে অল্প সংখ্যক ব্যক্তির দেহে মারাত্নক উচ্চ রক্তচাপ দেখা দেয়। ফলে এ ওষুধটির অধিকতর উন্নয়ন ও বাজারজাতকরণ প্রক্রিয়া স্থগিত করে দেওয়া হয়। কিন্তু পরবর্তিতে ২০০৯ সালের আগষ্ট মাসে ওষুধটির আবিষ্কারক প্রতিষ্ঠান Palatin ঘোষণা করে যে, ক্লিনিকাল ট্রায়ালের প্রাথমিক ধাপে শুধুমাত্র সেইসকল পরীক্ষণীয় ব্যক্তিদের মধ্যেই উচ্চ রক্তচাপ বিশিষ্ট পার্শ্ব-প্রতিক্রিয়া দেখা দিয়েছিল যারা নিঃশ্বাসের মাধ্যমে ওষুধটি সেবন করেছিলেন। কিন্তু পরবর্তী গবেষণায় দেখা গেছে ত্বকের মাধ্যমে ওষুধটি সেবন করায় কোন ঝুঁকি নেই। বর্তমানে প্যালাটিন PL-6983 নামক অনুরূপ আরেকটি রাসায়নিক পদার্থের উপর গবেষণা করছে।
পাটনা জেলা
পাটনা জেলা হল পূর্ব ভারতের বিহার রাজ্যের ৩৯টি জেলার অন্যতম। এই জেলার সদর হল রাজ্যের রাজধানী পাটনা। পাটনা জেলা পাটনা বিভাগের অন্তর্গত।
২০১১ সালের জনগণনা অনুসারে পাটনা জেলা বিহারের সর্বাধিক জনবহুল জেলা।
১৯৭৬ সালে পাটনা জেলা ভেঙে নালন্দা জেলা গঠিত হয়। 
বর্তমানে পাটনা জেলা ভারতের দ্রুততম বর্ধনশীল জেলাগুলির একটি।
পাটনা জেলার আয়তন । আয়তনের দিক থেকে এই জেলা সলোমন দ্বীপপুঞ্জের মাকিরা দ্বীপের প্রায় সমান।
পাটনা জেলায় ৬টি মহকুমা রয়েছে। এগুলি হল: পাটনা সদর, পাটনা মহানগরী, বাড়, দানাপুর, মাসাউড়ি ও পালিগঞ্জ। মহকুমাগুলি নিম্নোক্ত ব্লকে বিভক্ত: পাটনা সদর, ফুলোয়ারি শরিফ, সম্পৎচক, ফাতুহা, খুসরুপুর, দানিয়াওয়ান, বখতিয়ারপুর, বাড়, বেলচি, আথমলগোলা, মোকামা, পান্ডারাক, ঘোসোয়ারি, বিহতা, মানের, দানাপুর, নউবতপুর, মাসাউড়ি, ধানারুয়া ও পুনপুন।
২০১১ সালের জনগণনা অনুসারে, পাটনা জেলার জনসংখ্যা ৫,৮৩৮,৪৬৫। যা নিকারাগুয়া রাষ্ট্র বা মার্কিন যুক্তরাষ্ট্রের মেরিল্যান্ড রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে পাটনা জেলার স্থান ১৫শ। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২২.৩৪%। জেলার লিঙ্গানুপাতের হার প্রতি ১০০০ পুরুষে ৮৯৭ জন মহিলা এবং সাক্ষরতার হার ৭২.৪৭%।
২০০৬ সালে পঞ্চায়েত মন্ত্রক পাটনা জেলাটিকে দেশের ২৫০টি সর্বাধিক অনগ্রসর জেলার তালিকাভুক্ত করে। বিহারের যে ৩৮টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, পাটনা জেলা তার অন্যতম।
জেলার প্রধান কৃষিজ ফসল হল ধান, ভুট্টা, ডাল, গম ও তৈলবীজ। জেলার এক-তৃতীয়াংশই ধানখেত। দিয়ারা অঞ্চলে সবজি ও তরমুজের মতো পণ্যশস্যও উৎপন্ন হয়।
জেলার প্রধান শিল্প হল চর্মশিল্প, কুটির শিল্প ও কৃষিজ পণ্য-প্রক্রিয়াকরণ শিল্প।
কমলা-বুক হরিয়াল
কমলাবুক হরিয়াল (ইংরেজি: Orange-breasted Green Pigeon or Orange-breasted Pigeon) কোলাম্বিডি পরিবারভুক্ত একটি পাখি। এটি হরিয়ালের একটি প্রজাতি। পাখিটির বৈজ্ঞানিক নাম Treron bicinctus। কমলাবুক হরিয়াল বাংলাদেশের দুর্লভ আবাসিক পাখি।
কমলাবুক হরিয়াল জালালি কবুতরের চেয়ে আকারে কিছুটা ছোট। ঠোঁটের আগা থেকে লেজের ডগা পর্যন্ত প্রায় ২৯ সেন্টিমিটার। ওজন ১৫৫ থেকে ১৯৪ গ্রাম। পুরুষ ও স্ত্রীর দেহের রঙে পার্থক্য রয়েছে। পুরুষের কপাল হলদে-সবুজ, মাথার চাঁদি থেকে ঘাড়ের নিচ পর্যন্ত নীলচে-ধূসর। পিঠ ও ডানার ওপরটা জলপাই-সবুজ। ডানার কিছু পালকের প্রান্ত হলুদ। উড়লে ডানার পালকের তলার ধূসর রং চোখে পড়ে। পিঠের নিচ ও লেজের সংযোগস্থলের ওপরটা দারুচিনি রঙের। লেজের ওপরটা ধূসর, আগা ফিকে। মুখমণ্ডল হলদে-সবুজ, গলা বেগুনি ও বুক উজ্জ্বল কমলা। পেট হলদে-সবুজ ও লেজের তলা কমলা। স্ত্রী হরিয়ালের দেহের ওপরটা জলপাই-সবুজ ও নিচটা হলদে-সবুজ। মুখমণ্ডল হলদে-সবুজ। লেজের পেটে দারুচিনি ও ধূসরের প্রাধান্য এবং নিচটা হালকা কমলা। স্ত্রী ও পুরুষনির্বিশেষে ঠোঁট নীলচে-সবুজ এবং পা ও পায়ের পাতা গাঢ় গোলাপি। চোখের মণির বাইরের বলয় লালচে ও ভেতরেরটা গাঢ় নীল। অপ্রাপ্তবয়স্ক পাখি দেখতে মায়ের মতো।
হরিয়াল মূলত চট্টগ্রাম ও সিলেট বিভাগের মিশ্র চিরসবুজ বন এবং খুলনা বিভাগের সুন্দরবনের বাসিন্দা। সাধারণত একাকী, জোড়ায় বা ছোট দলে বিচরণ করে। আবার অন্যান্য সবুজ কবুতরের দলেও একসঙ্গে বিচরণ করতে দেখা যায়। বট, পাকুড়, ডুমুর, পাকা খেজুর, বড়ই ও এ-জাতীয় ছোট ফল পছন্দ করে। ফলে ভরা গাছের উঁচু শাখায় ধীরে ধীরে হেঁটে হেঁটে ফল ও বিচি খায়। খুব ভোরে খেজুরের রসও খেতে দেখা যায়। সকাল ও সন্ধ্যায় বেশি সক্রিয় থাকে। তবে ভরদুপুরেও খাবার খেতে দেখা যায়। দ্রুত ডানা নেড়ে বেশ জোরে সোজা পথে ওড়ে। নিচু স্বরে শিস দেওয়ার মতো করে ডাকে।
মার্চ থেকে সেপ্টেম্বর প্রজননকাল। এ সময় গাছের ডালে কাঠি-কুটি দিয়ে বাসা বানায়। এদের বাসা ঘুঘুর থেকে কম ঢিলেঢালা, বেশি গভীর ও বাসার কিনারা ওপরের দিকে ওঠানো। বাসা তৈরি হলে স্ত্রী তাতে দুটো সাদা রঙের ডিম পাড়ে ও দুজনেই পালাক্রমে ডিমে তা দেয়। ডিম ফোটে ১২ থেকে ১৪ দিনে। বাবা-মা দুজনেই বাচ্চাদের খাইয়েদাইয়ে বড় করে তোলে।
কুম্ভরার
কুম্ভরার হল প্রাচীন মহানগরী পাটলীপুত্রের ধ্বংসাবশেষ। এটি ভারতের বিহার রাজ্যের রাজধানী পাটনা শহরের রেল স্টেশনের ৫ কিলোমিটার পূর্বে অবস্থিত।
কুম্ভরারে যে মৌর্যযুগীয় (খ্রিস্টপূর্ব ৩২২-১৮৫ অব্দ) প্রত্নতাত্ত্বিক ধ্বংসাবশেষ আবিষ্কৃত হয়েছে তার মধ্যে রয়েছে একটি হাইপোস্টাইল ৮০টি স্তম্ভযুক্ত সভাকক্ষ। প্রত্নতাত্ত্বিক খননকার্যের ফলে খ্রিস্টপূর্ব ৬০০ অব্দের প্রত্নসামগ্রীও এখান থেকে আবিষ্কৃত হয়েছে। অজাতশত্রু, চন্দ্রগুপ্ত মৌর্য ও মহামতি অশোকের রাজধানী এখানেই ছিল বলে জানা গিয়েছে। খ্রিস্টপূর্ব ৬০০ অব্দ থেকে ৬০০ খ্রিস্টাব্দের প্রত্নসামগ্রী এখান থেকে পাওয়া গিয়েছে।
কুম্ভহারে বর্তমানে পাটনা মেট্রোর একটি স্টেশন তৈরি হচ্ছে।
শীতলা মাতা মন্দির, পাটনা
শীতলা মাতা মন্দির বা শীতলা দেবী মন্দির হল ভারতের বিহার রাজ্যের রাজধানী পাটনা শহরে অবস্থিত একটি শীতলা মন্দির। এই মন্দিরে দুর্গার পূজাও হয়। এটি একটি শক্তিপীঠ হিসেবে পরিচিত।
দিনাজপুর-২
দিনাজপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের ৭নং আসন।
গঠিত হওয়ার সময় এ আসনটি দেবীগঞ্জ ও বোদা উপজেলা নিয়ে গঠিত ছিল।
দিনাজপুর-২ আসনটি দিনাজপুর জেলার বোচাগঞ্জ উপজেলা ও বিরল উপজেলা নিয়ে গঠিত।
দিনাজপুর-২ আসনটি ১৯৭৩ সালে স্বাধীন বাংলাদেশে প্রথম নির্বাচনের সময় গঠিত হয়েছিল।
২০১৪ সাধারণ নির্বাচনে বি.এন.পি. সহ সরকার বিরোধী দলসমুহ নির্বাচন বয়কট করে, ফলে এ আসনে কোন ভোট হয়নি। খালিদ মাহমুদ চৌধুরী বিনা প্রতিদ্বন্দ্বীতায় সংসদ সদস্য হন।
দিনাজপুর-৩
দিনাজপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের ৮নং আসন।
দিনাজপুর-৩ আসনটি দিনাজপুর জেলার দিনাজপুর সদর উপজেলা নিয়ে গঠিত।
খুরশীদ জাহান হক ২০০৬ সালের জুন মাসে মারা যান। শুন্য আসনটি পূরণ করতে বাংলাদেশ নির্বাচন কমিশন সেই বছরের ৭ সেপ্টেম্বর উপ-নির্বাচনের পরিকল্পনা করে। তবে উচ্চ আদালত এটিকে বাধা দেয়, এই জন্য যে এটি এখন সময়ের অপচয় হবে যেহেতু অক্টোবরের শেষে তত্ত্বাবধায়ক সরকার গঠন করে পরবর্তী সাধারণ নির্বাচনের প্রস্তুতি নেয়া প্রয়োজন।
নিকোলা ব্রাউন
নিকোলা জেন ব্রাউন (জন্ম: ১৪ সেপ্টেম্বর, ১৯৮৩) মাতামাতা এলাকায় জন্মগ্রহণকারী বিশিষ্ট নিউজিল্যান্ডীয় প্রমিলা ক্রিকেটার। নিউজিল্যান্ড ক্রিকেট দলের অন্যতম সদস্য তিনি। রাজ্য লীগে নর্দার্ন ডিস্ট্রিক্টসের প্রতিনিধিত্ব করছেন নিকোলা ব্রাউন। ২০০৫ ও ২০০৯ সালের ক্রিকেট বিশ্বকাপে নিউজিল্যান্ড দলের পক্ষে খেলেন। ২০১০ সালের আইসিসি মহিলা বিশ্ব টুয়েন্টি২০ প্রতিযোগিতায় প্লেয়ার অব দ্য সিরিজ নির্বাচিত হন তিনি। জানুয়ারি, ২০১৫ সালে সকল স্তরের ক্রিকেট থেকে তিনি তার অবসরের ঘোষণা দেন।
দিনাজপুর-৪
দিনাজপুর-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের ৯নং আসন।
দিনাজপুর-৪ আসনটি দিনাজপুর জেলার খানসামা উপজেলা ও চিরিরবন্দর উপজেলা নিয়ে গঠিত।
দিনাজপুর-৫
দিনাজপুর-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের ১০নং আসন।
দিনাজপুর-৫ আসনটি দিনাজপুর জেলার পার্বতীপুর উপজেলা ও ফুলবাড়ী উপজেলা নিয়ে গঠিত।
লালমনিরহাট-১
লালমনিরহাট-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি লালমনিরহাট জেলায় অবস্থিত জাতীয় সংসদের ১৬নং আসন।
লালমনিরহাট-১ আসনটি লালমনিরহাট জেলার পাটগ্রাম উপজেলা ও হাতীবান্ধা উপজেলা নিয়ে গঠিত।
বীর শ্রেষ্ঠ শহীদ সিপাহী মোস্তফা কামাল স্টেডিয়াম
বীর শ্রেষ্ঠ শহীদ সিপাহী মোস্তফা কামাল স্টেডিয়াম বাংলাদেশের রাজধানী শহর ঢাকার কমলাপুর রেল স্টেশনের পাশে অবস্থিত। এটি একটি এসোশিয়েশন ফুটবল খেলার স্টেডিয়াম এবং বাংলাদেশ জাতীয় মহিলা ফুটবল দলের হোমগ্রাউন্ড। এটি ঢাকা লীগ ও বাংলাদেশ চ্যাম্পিয়নশিপ লীগের প্রধান খেলার মাঠগুলোর মধ্যে একটি।
সেফ হাউস
সেফ হাউস ২০১২ সালে মুক্তিপ্রাপ্ত একটি মার্কিন অ্যাকশন থ্রিলার ধাঁচের চলচ্চিত্র। এটি পরিচালনা করেছেন ড্যানিয়েল এস্পিনোসা এবং এতে অভিনয় করেছেন ডেনজেল ওয়াশিংটন, রায়ান রেনল্ডস সহ আরো অনেকে। ছায়াছবিটি ২০১২ সালের ১০ ফেব্রুয়ারি ইউনিভার্সাল পিকচার্স উত্তর আমেরিকায় মুক্তি দেয়। চলচ্চিত্রটির ধারণ কাজ দক্ষিণ আফ্রিকার কেপ টাউনে সম্পন্ন হয়। এটির প্রথম প্রদর্শনী হয় নিউ ইয়র্ক সিটিতে ২০১২ সালের ৭ ফেব্রুয়ারি আর প্রেক্ষাগৃহে মুক্তি পায় ১০ ফেব্রুয়ারি, ২০১২ তারিখে।চলচ্চিত্রটির আবহ সংগীতের সুরারোপ করেন রামিন জাওয়াদি। যেসব গান চলচ্চিত্রটিতে ব্যবহার করা হয়েছে কিন্তু সাউন্ডট্র্যাক অ্যালবামে নেই সেগুলো হল:
লালমনিরহাট-২
লালমনিরহাট-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি লালমনিরহাট জেলায় অবস্থিত জাতীয় সংসদের ১৭নং আসন।
লালমনিরহাট-২ আসনটি লালমনিরহাট জেলার আদিতমারী উপজেলা ও কালীগঞ্জ উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নুরুজ্জামান আহমেদ বিনা প্রতিদ্বন্দ্বিতায় নির্বাচিত হন।
লালমনিরহাট-৩
লালমনিরহাট-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি লালমনিরহাট জেলায় অবস্থিত জাতীয় সংসদের ১৮নং আসন।
লালমনিরহাট-৩ আসনটি লালমনিরহাট জেলার লালমনিরহাট সদর উপজেলা নিয়ে গঠিত।
কুড়িগ্রাম-১
কুড়িগ্রাম-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুড়িগ্রাম জেলায় অবস্থিত জাতীয় সংসদের ২৫নং আসন।
কুড়িগ্রাম-১ আসনটি কুড়িগ্রাম জেলার ভুরুঙ্গামারী উপজেলা ও নাগেশ্বরী উপজেলা নিয়ে গঠিত।
পাড়িয়া ইউনিয়ন
পাড়িয়া ইউনিয়ন বাংলাদেশের রংপুর বিভাগের ঠাকুরগাঁও জেলার বালিয়াডাঙ্গী উপজেলার অন্তর্গত একটি ইউনিয়ন।
পাড়িয়া ইউনিয়নের মোট আয়তন ৩৭.৩৪ কি.মি।
নাগর নদীর পাড়ে অবস্থিত হওয়ার কারণে এই ইউনিয়নের নামকরণ করা হয়েছে পাড়িয়া ইউনিয়ন।
বাংলাদেশর ১৯৯১ সনের আদমশুমারি অনুসারে পাড়িয়া ইউনিয়নের জনসংখ্যা ১৭,৭২৮ জন।